cyanic-selkie/wikianc huggingface dataset:
Descritor de ficheiro
En informática, un descritor de ficheiro é unha clave abstracta para acceder a un ficheiro. Utilízase xeralmente este termo para os sistemas de explotación POSIX. Na terminoloxía de Microsoft Windows e no contexto da biblioteca stdio.h, prefírese o termo de filehandle, ben entendido que tecnicamente este é un obxecto diferente.
Handle
Aida Fernández Ríos
Aida Fernández Ríos, nada en Vigo en 1947 e finada en Moaña o 22 de decembro de 2015, foi unha bióloga galega, membro da Real Academia Galega de Ciencias.
Luis Suárez-Llanos
Co nome de Luis Suárez-Llanos podemos referirnos a:
Nazismo
Teoría ideolóxica
De acordo cos nazis, un erro obvio deste tipo é permitir ou estimular linguas distintas dentro dunha nación. Esta crenza é o motivo polo cal os nazis alemáns estaban tan preocupados coa unificación dos territorios dos pobos de lingua alemá.
As relixións que recoñecesen e ensinasen estas "verdades" eran as relixións "verdadeiras" ou "mestras" porque creaban liderados por evitaren as "mentiras reconfortantes". As que proclamaban o amor e a tolerancia, "en contradición cos feitos", eran chamadas relixións "escravas" ou "falsas".
Teoría económica
En calquera caso, existen dúbidas sobre se a economía realmente creceu ou se só se recuperou da depresión porque os salarios na Alemaña nazi de 1939 eran un pouco menores que os salarios na Alemaña de 1929.
Esta expansión empurrou a economía alemá fóra dunha profunda depresión e o pleno emprego en menos de catro anos. O consumo público durante o mesmo período aumentou 18,7%, en tanto que o consumo privado aumentou o 3,6% anualmente. Porén, e unha vez que a produción era máis consumidora que produtora (a elaboración de proxectos de traballo, a expansión da máquina de guerra, a iniciación do recrutamento para retirar homes en idade produtiva do mercado de traballo), as presións inflacionistas reapareceron, aínda que non chegaran aos extremos da República de Weimar. Estas presións económicas, combinadas coa máquina de guerra cuada durante a expansión (e as concomitantes presións para o seu uso), levou a algúns expertos á conclusión de que bastaban esas razóns para tornar unha guerra europea inevitable. Dito doutra forma, sen unha nova guerra europea que soportase esta política económica consumista e inflacionaria, o programa económico doméstico nazi era insustentable. Isto non significa que as consideracións políticas non tivesen maior peso no desencadeamento da Segunda Guerra Mundial. Significa só que a economía foi e continua a ser un dos principais factores de motivación para calquera sociedade que vai á guerra.
Usando unha nomenclatura moderna, aínda que facelo poida ser algo discutible, é posible dicir que o partido nazi estaba contra o poder das corporacións transnacionais, que consideraba excesivo en relación ao dos estados-nación. Aínda que por motivos por veces opostos, esta posición anticorporativa é compartida por moitas forzas políticas desde a esquerda e centro-esquerda, ata a extrema dereita.
Efectos
Como outros réximes fascistas, o réxime nazi puña énfase no anticomunismo e no principio do líder (Führerprinzip). Este é un principio chave na ideoloxía fascista, segundo o cal se considera o líder como a corporización do movemento e da nación. Ao contrario doutras ideoloxías fascistas, o nazismo era virulentamente racista. Algunhas das manifestacións do racismo nazi foron:
Efectos secundarios
Talvez o efecto intelectual máis importante do nazismo teña sido o descrédito, durante polo menos dúas xeracións, das tentativas de utilizar a sociobioloxía para explicar ou influenciar asuntos sociais.
Factores que levaron ao éxito do nacional-socialismo
Estes factores poden ter tido que ver con:
Liña de alta velocidade Madrid-Zaragoza-Barcelona-Fronteira francesa
Ademais dos servizos internos da liña (AVE para os de longa distancia e Avant para os de media distancia), existen cambiadores de ancho no ámbito de Zaragoza que permiten saír da liña, ademais dun ramal en ancho internacional que finaliza en Huesca. Mediante cambio de ancho en Zaragoza utilizan esta liña os trens entre Madrid e Navarra e A Rioxa, e entre Barcelona e o norte de España. Ademais, unha conexión coa LAV Madrid-Sevilla permite conexións Cataluña-Andalucía sen entrar en Madrid.
Madrid-Barcelona-Figueres
A construción destas variantes, que recurtarían en máis dunha hora os tempos de viaxe entre Madrid e Barcelona, avanzou moi lentamente. A partir dos anos 2000 o ritmo acelerou. En febreiro de 2000 adxudicouse a electrificación entre Madrid e Lleida e os treitos que se iniciaron en 1996, no canto de inserírense na rede convencional en largo ibérico (1668 mm), pasaron a formar parte directamente dos tramos da liña de alta velocidade entre Madrid e Lleida que se inauguraron en outubro de 2003.
Agás no treito mencionado antes entre Calatayud e Ricla, a liña está de deseñada para unha velocidade máxima sostida de 350 km/h. Os radios mínimos para as curvas superan os 7000 m, a pendente máxima admitida é de 25 milésimas aínda que nos treitos proxectados na primeira fase, cando se pensaba en que serían utilizados en largo ibérico, as pendentes son menores. Así no treito Zaragoza - Lleida, non superan as 12,5 milésimas, excepcionalmente 18 . Tamén é o caso do treito entre a estación de Camp de Tarragona e Castellbisbal, pois se contemplou a posibilidade de tráfico mixto para dar servizo ao porto de Tarragona.
Figueres-Perpiñán
Ao ser unha liña de tráfico mixto son lixeiramente diferentes ás dos treitos exclusivos de viaxeiros:
Darren Aronofsky
Traxectoria
En 2006 estrea a que será a súa terceira longametraxe, The Fountain, un drama de ciencia ficción.
Gerald Gardner
Ademais do seu traballo como funcionario, era un afeccionado á antropoloxía e escritor, que publicou algúns textos claves para a relixión da Wicca, da cal foi o seu principal fundador.
O Campo das Ratas, Trasancos, Narón
O Campo das Ratas é un lugar da parroquia de Trasancos no concello de Narón na provincia da Coruña. Tiña 4 habitantes no ano 2007 segundo datos do Instituto Galego de Estatística dos cales eran 2 homes e 2 mulleres, o que supón unha diminución con relación ao ano 2004 cando tiña 5 habitantes.
Radio Euskadi
Actual etapa
A actual Radio Euskadi saíu ao aire o 31 de marzo de 1983 en FM. Na década dos 90 comezou a emitir tamén en onda curta e no 2000 comezaron a emisións vía satélite. Desde o 2003 ten presenza en Internet a través do portal eitb.com.
León Benavente
Traxectoria
Os membros de León Benavente xa tiñan experiencia tocando noutros grupos: Abraham Boba publicou traballos como solista e tocaba habitualmente na banda de Nacho Vegas, banda na que Eduardo Baos e Luis Rodríguez eran técnicos, Eduardo Baos tocou en Tachenko e César Verdú foi batería en Schwarz. O nome do grupo provén dun tramo da autoestrada entre León e Benavente, bastante transitado polos catro músicos.
Supermercados Dia
Historia
En 2007, Carrefour, entón matriz de Dia, comprou a rede dos supermercados Plus en España para integralos na cadea Dia por 200 millóns de euros. Ese ano lanzou en España un novo operador móbil virtual baixo o nome de Diamovil (posteriormente, MovilDia).
En 2010, Dia vendeu o negocio en Grecia. e en 2011, Carrefour (propietario de Dia desde o ano 2000) decidiu que escindiría o 100% de Dia e sacaría a empresa a bolsa. A operación realizouse entregando aos actuais accionistas de Carrefour un número de accións de Dia proporcional ao que posuían na empresa matriz.
Ductilidade
Ковкость
Supermercados Dia
Historia
En 2013, Dia completou a adquisición do 100% da cadea alemá Schlecker en España e Portugal, especialista en desconto no sector do fogar, beleza e saúde, por 70,5 millóns de euros. A cadea terá a cesión da marca Schlecker durante dous anos e despois debería proceder a unha nova denominación. A finais dese mesmo ano, Dia presentou a marca Clarel, especializada na venda de produtos para o coidado persoal, beleza e fogar, con 40 establecementos novos. Abrirá máis de 100 novas tendas por ano en España e iniciou a súa expansión en Portugal a principios de 2014. A rede de 1.100 tendas Schlecker transformáronse en Clarel.
DIA en España
En España, o crecemento desde 1995 até 2004 foi espectacular con incrementos anuais en facturación de dous díxitos. A actividade de Dia atópase dividida en cinco rexións: Centro, Cataluña, Norte, Andalucía e Levante.
Tenacidade
Tal enerxía pode ser calculada a través da área nun gráfico Tensión - Deformación do material, portando basta integrar a curva que define o material, da orixe até a ruptura.
Videochat
O videochat en directo é habitual en programas de mensaxeiría instantánea como o MSN Messenger, Yahoo! Messenger ou Skype.
Independencia
Concepto
Como concepto político apareceu coa Declaración de Independencia dos Estados Unidos en 1776 como resposta ó colonialismo europeo e estendeuse coas declaracións de independencia dos países latinoamericanos dependentes do Imperio español na Guerra de Independencia Hispanoamericana (1809-1824).
Avanti ¡que pase el siguiente!
Mecánica do xogo
O formato non é un concurso ao uso, senón que mestura preguntas de coñecemento con espectáculo. Os concursantes esperan de pé a súa quenda para participar na "cola". Cando son elixidos, distintos colaboradores poden interromperlles para facer o que queiran: cantar, preguntar etc.
Aflatoxina
Condicións de contaminación
En produtos comercializados internacionalmente como manteiga de cacahuete, aceites de cociñar, como o de oliva, cacahuete e sésamo, e cosméticos ás veces detectouse contaminación por aflatoxinas. Nalgúns casos, a cromatografía líquida-espectrometría de masas en tándem (LC-MS/MS) e outros métodos analíticos, revelaron que do 48% ao 80% das mostras de produtos seleccionados contiñan contiñan cantidades detectables de aflatoxinas.
Detección en humanos
O primeiro método é medir o aduto AFB1-guanina na urina dos suxeitos. A presenza deste produto de degradación indica unha exposición á aflatoxina B1 durante as últimas 24 horas. Esta técnica mide só as exposicións recentes. Debido á vida media deste metabolito, o nivel de AFB1-guanina medido pode variar dun día para outro, dependendo da dieta, e non é un método ideal para estimar a exposición a longo prazo.
Animais
Un nivel baixo de exposición da aflatoxina require un consumo continuo durante varias semanas ou meses para que aparezan signos de disfunción hepática. Algúns artigos suxiren que o nivel tóxico na comida para cans é de 100–300 ppb e require unha continua exposición ou o consumo durante algunhas semanas ou meses para desenvolver a aflatoxicose.
Os pavos son extremadamente susceptibles á aflatoxicose. Recentes estudos revelaron que isto se debe ao eficiente metabolismo mediado polo citocromo P450 da aflatoxina B1 no fígado dos pavos e a deficiente detoxificación mediada pola glutatión-S-transferase.
Baler
A igrexa de Baler
miniatura|dereita|200px|Igrexa de Baler trala súa reconstrución. A igrexa, o edificio máis sólido do poboado, foi construída despois da refundación de Baler en 1735, co obxectivo de que resistise os fenómenos meteorolóxicos extremos (tifóns, inundacións, tsunamis) que caracterizan a área. Os muros, de metro e medio de espesor, consistían nunha amálgama de pedras, cal e arena. Ademais da súa solidez, a igrexa era un edificio simbolicamente da maior importancia, posto que ademais das cerimonias relixiosas, era a sede do párroco, depositario de inmensos poderes non só espirituais, senón tamén temporais. Tiña unha forma aproximadamente rectangular, de 30 metros de lonxitude e 10 de anchura, con orientación sur-norte. Tiña seis ventás, dous delas na fachada principal, que daba ao sur. A torre do campanario era de madeira e o teito, a dúas augas, de cinc. Contigua á igrexa, á esquerda da entrada principal, encontrábase o convento, de dez metros de lonxitude e tres de anchura. A súa esquerda, un curral duns cinco por cinco metros. Tamén no lado esquerdo (oeste) da igrexa, estaba a sancristía. Sancristía e convento estaban comunicados mediante un pequeno patio.
Preity Zinta
Traxectoria
Logo de rematar a secundaria foi ao St Beda's College en Shimla e graduouse en literatura inglesa e despois fixo un mestrado en psicoloxía. Realizou cursos de posgrao en psicoloxía criminal, pero máis tarde comezou a traballar como modelo, e o primeiro anuncio para a televisión fíxoo en 1996 para os chocolates Perk para despois aparecer en diversos catálogos e anuncios, incluíndo un para o xabón Liril.
Heliópolis
Historia
Heliópolis foi destruída durante a invasión persa do 525 a.C. e máis tarde no 343 a.C.. Tras a fundación de Alexandría, a cidade quedou marxinada e foi despoboándose lentamente. No século I a.C. era xa unha cidade practicamente deshabitada. No seguinte século, a maior parte dos monumentos foron trasladados a Alexandría e Roma. O resto serviu como canteira de materiais, empregados para construír edificacións no Cairo durante a Idade Media.
Holanda (rexión)
miniatura|300px|A antiga Holanda dentro dos actuais Países Baixos.
Historia
Cando o conde Xoán I morrreu sen descendencia en 1299, o condado foi herdado por Xoán II de Avesnes, conde de Hainaut. Na época de Guillerme V (da Casa de Wittelsbach, 1354–1388), o conde de Holanda tamén foi o conde de Hainaut e de Zelandia.
Máis tarde, diversos enfrontamentos armados tiveron lugar até que Jacqueline I, condesa de Hainaut, viuse obrigada a ceder todas as súas posesións, incluíndo Holanda, ao seu primo Filipe III de Borgoña, coñecido como Filipe o Bo, en 1432. Como consecuencia, Holanda converteuse en parte dos Países Baixos borgoñóns e, máis tarde, en 1477, pasou a formar parte das Dezasete Provincias dos Habsburgo (Países Baixos españois).
Despois da Revolución francesa Holanda formou parte da República Bátava (1795-1806) e, desde 1806 a 1810) do napoleónico reino de Holanda, que abranguía o conxunto dos Países Baixos, coa excepción da provincia de Limburgo e partes da de Zelandia, que eran territorios franceses, e máis a Frisia oriental (actualmente en Alemaña).
Principais cidades
Cidades de Holanda con máis de 100.000 habitantes (o 30 de novembro de 2011).
María de Zayas
Obras e estilo
Lisis entra nun convento ao final das novelas e por iso moitos dos seus críticos e editores supuxeron que ese foi o destino último de dona María de Zayas. Azorín imaxinábaa nunha bufarda madrileña, mirando os tellados chuviosos e os gatos vagabundos.
A lectura feminista da obra de María de Zayas
O feminismo premoderno é, na xenealoxía do feminismo, un primeiro bloque histórico no que aparecen as “primeiras polémicas feministas” e se articulan, tanto na teoría como na práctica, un conxunto coherente de reivindicacións para o que se organizan as mulleres.​ Xa en 1922 Lena E. V. Sylvania escribía todo un capítulo sobre feminismo no seu estudo de María de Zayas.​ En 1976 Frederick A. de Armas, incluíu a María de Zayas entre as escritoras feministas que utilizaron o mito da muller invisible.​ Andrea Blanqué, citando a Sandra Foa,​ sitúa a obra de María de Zayas na polémica “misoxinia-feminismo premoderno". As denuncias que fan as protagonistas das súas novelas teñen unha finalidade de cambio social para o que non é suficiente entreter. Zayas insiste en que son verdades o que se relata, na segunda parte da súa obra que chama "Desengaños". Son verdades para o desengano.​No mesmo sentido, María José Martínez Girón, que considera que María de Zayas é unha feminista apaixonada, afirma que pretende chamar a atención sobre as limitacións que a sociedade do seu tempo impoñía ás mulleres.
Polémica sobre a súa existencia ou non
En 2019 publícase un estudo asinado por Rosa Navarro Durán onde se afirma que a autora é só un heterónimo de Alonso Castelo Solórzano. Esta hipótese, con todo, foi posta en dúbida por outros  investigadores, como José Manuel Fradejas, a través da análise estilométrico moi concluínte da obra da autora en comparación con textos de Castelo Solórzano con parámetros estandarizados realizados en estudos similares para clarificar casos de autoría (MFW, culled 0 %, culled 50 % -  100 %, 1-gram, 2-gram).
Regra de Tarrasch
Razoamento
O avance dos peóns pasados alarga o rango de filas da torre que está detrás do peón e reduce o rango dunha que está diante. Unha torre escoltando un peón desde diante ten que moverse cara a fóra, potencialmente deixando o peón indefenso, se quere coroar. Unha torre detrás dun peón pasado inimigo pode xerar contraxogo máis rapidamente.
Novas análises
O negro ten que xogar de xeito moi coidadoso para facer táboas, no canto das fáciles táboas que se pensou que era o caso durante moito tempo.
Sebastián Malvar Pinto
Traxectoria
En 1784 foi nomeado arcebispo de Santiago de Compostela, grazas, entre outros méritos, á súa implicación na sufocación da rebelión encabezada polo inca José Gabriel Cordoncanqui (Túpac Amaru II). Na viaxe de regreso, ao desembarcar en Cádiz, protagonizou xunto co seu sobriño un curioso suceso: os funcionarios de aduanas acusáronos de traer, fraudulentamente, na equipaxe que portaban, unha considerable cantidade de barras de ouro sen rexistrar. Para resolver o incidente Malvar doou a mercancía á Coroa, co que quedaba exenta de rexistro. Con todo, ao parecer, o rei devolveulla para que a empregase en obras en Compostela.
O arcebispo Malvar faleceu na capital da súa arquidiocese aos once anos de tomar posesión dela.
Casa de Habsburgo
Traxectoria
En só dúas ou tres xeracións, os Habsburgo lograran obter un alcance inicialmente intermitente no trono imperial que duraría séculos (1273-1291, 1298-1308, 1438-1740 e 1745-1806).
Despois do matrimonio de Maximiliano I, fillo de Frederico III, con María, herdeira do Ducado de Borgoña (que controlaba os Países Baixos borgoñóns) e o matrimonio de seu fillo Filipe o Fermoso con Xoana, herdeira de Castela (filla dos Reis Católicos), propiciou que Carlos I de España herdara o Reinos de Castela, Aragón, os do sur de Italia (Reinos de Nápoles e Sicilia), Austria, o Tirol e os Países Baixos (Carlos foi elixido emperador en 1520 como Carlos V).
Adaptacionismo
Teleoloxía
A teleoloxía foi introducida en bioloxía por Aristóteles para describir a adaptación dos organismos. Os biólogos encontran estrañas as implicacións de propósito nos cambios nos seres vivos, xa que suxiren unha intención sobrenatural allea ao estudo científico, un aspecto do pensamento de Platón que Aristóteles rexeitaba. Un termo similar, teleonomía, foi suxerido por Colin Pittendrigh en 1958; xurdiu da cibernética e dos sistemas autoorganizados. Os biólogos da década de 1960 como Ernst Mayr, George C. Williams e Jacques Monod usárono como unha alternativa menos cargada de connotacións que o termo teleoloxía. Porén, este termo tamén era algo incómodo. Por outra parte, a adaptación ten obviamente un propósito: a selección natural elixe entre o que funciona e o que non, e elimina o que non. Ademais, os biólogos negan que a evolución teña un propósito consciente.
Casa de Habsburgo
Galería
Árbore xenealóxica da casa de Habsburgo miniatura|centro|500px
Espinaca
Descrición
Planta herbácea bianual que unha vez está espigada e florida chega ao metro de altura, follas alternas, de forma ovada ou triangular de 3 a 30 cm de longo, dioica é dicir que hai plantas masculinas e femininas, actinomorfa; as flores son pouco vistosas,de 3 a 4 mm de diámetro, inconspicuas, conservan o froito que é un aquenio con varias sementes. Follas dispostas de xeito esparsivo, con superficie glabra ou tomentosa, carnosas, de bordo enteiro sen estípulas. O número de estames é igual ao de pezas do periantio dispostas de xeito oposto. O cáliz é acrecentando e carnoso. Centrospermas,o xineceo ten diversos carpelos e está reunido nun ovario súpero unilocular. O endosperma é nuclear. As sementes teñen embrión curvado co tecido nutricional reducido ao periplasma. A epiderme está formada por células esféricas grosas sobre un pedículo sutil. Son plantes turxescentes en climas chuviosos (xustifica que medran mellor en climas frescos e húmidos) e fracas con clima seco, neste último caso forman unha camada protectora contra a desecamento.
Alimentación
É unha boa fonte de ácido fólico, fibra alimentaria e vitaminas entre outras. Recoméndase en persoas obesas pola gran dixestividade que ofrece. Tamén saliente o efecto beneficioso para a pel, grazas ao contido en vitamina A. Os seus valores dietéticos foron postos en dúbida especialmente no que concirne ao ferro xa que en gran parte non é asimilábel. Tamén o alto contido en calcio está bloqueado pola presenza de ácido oxálico. Gran culpa disto tuvo a ‘’publicidade’’ que a mediados do século XX fixeron os debuxos animados de Popeye. As persoas sensíbeis ao ácido oxálico deben evitar as espinacas. Contén vitaminas A, C, B1, B2, PP e K ademais dos minerais calcio, cobre, ferro, iodo, manganeso, magnesio, fósforo, xofre e cinc.
Abdelmadjid Tebboune
Abdelmadjid Tebboune (en عبد المجيد تبون), nado o 17 de novembro de 1945 en Méchria (Alxeria), é un político alxeriano, actual presidente de Alxeria dende o 19 de decembro de 2019.
Ministro
Foi nomeado Ministro de Comunicación e Cultura en 1999 polo presidente Abdelaziz Bouteflika no goberno de Ahmed Benbitour, cargo que ocupou só seis meses antes de volver ao posto de viceministro encargado das autoridades locais para a reorganización dos valís.
O 3 de setembro de 2012 foi nomeado de novo ministro de Vivenda e Urbanismo no primeiro goberno de Abdelmalek Sellal. Posteriormente ocupou o cargo de ministro de Vivenda, Urbanismo e Cidade nos tres seguintes gobernos de Sellal.
Proteína C
A proteína C, tamén chamada autoprotrombina IIA e factor de coagulación sanguínea XIV, é un cimóxeno, cuxa forma activada xoga un importante papel na regulación da anticoagulación, inflamación, morte celular e mantemento da permeabilidade das paredes dos vasos sanguíneos en humanos e outros animais. A proteína C activada (APC) realiza estas operacións principalmente ao inactivar proteoliticamente as proteínas do sistema de coagulación factor Va e factor VIIIa. O encima APC clasifícase como serina protease, xa que contén un residuo de serina no seu sitio activo. Nos humanos a proteína C está codificada no xene PROC do cromosoma 2.
Papel en enfermidades
Arredor do 5% da resistencia á APC non están asociadas coa mutación antes mencionada e o factor VLeiden. Outras mutacións xenéticas poden causar resistencia á APC, pero ningunha no grao en que o fai o factor VLeiden. Entre estas mutacións están outras versións do factor V, a xeración espontánea de autoanticorpos contra o factor V e a disfunción de calquera dos cofactores da APC. Ademais, algunhas condicións adquiridas poden reducir a eficacia coa que a APC reaiza as súas funcións anticoagulantes. Os estudos realizados suxiren que entre o 20% e o 60% dos pacientes trombóticos sofren algunha forma de resistencia á APC.
Juan Luis Galiardo
Traxectoria
Aínda que comezou en Madrid estudos de Económicas e Enxeñaría Agrónoma decide abandonalos para dedicarse á interpretación e titúlase na hoxe desaparecida Escola Oficial de Cine.
Contrato
Segundo a Doutrina, foi definido como un acto xurídico bilateral ou multilateral, porque interveñen dous ou máis persoa (a diferenza dos actos xurídicos unilaterais en que intervén unha soa persoa), e que ten por finalidade crear dereitos e obrigacións (a diferenza doutros actos xurídicos que están destinados a modificar ou extinguir dereitos e obrigacións, como as convencións). Tamén se denomina contrato ao documento que recolle as condicións de devandito acto xurídico.
O sistema contractual romano
No Dereito romano o contrato aparece como unha forma de acordo (conventio). A convención é o consentimento de dous a máis persoas que se aveñen sobre unha cousa que deben dar ou prestar.
Os contratos divídense en verdadeiros e cuasicontratos. Eran verdadeiros os que se baseaban no consentimento expreso das partes, e os cuasicontratos os baseados no consentimento presunto.
As accións nos contratos
As accións (Actio) son o outro elemento esencial dos contratos. As accións relativas aos contratos son Actiones in personam nas cales o demandante basea a súa pretensión nunha obrigación contractual ou penal. As accións que producen poden ser Directas e Contrarias das que se inclúen algúns exemplos:
Elementos do contrato
Para o Dereito arxentino, o contrato ten por finalidade "crear, modificar, transferir e extinguir" obrigacións, dereitos reais e dereitos intelectuais.
Interpretación dos contratos
A interpretación é fundamental, porque dela depende a posterior cualificación xurídica e os efectos que o ordenamento asigna á manifestación da vontade. Consiste na atribución de significado a un texto. Tratándose dos contratos a súa interpretación terá por obxecto unha manifestación de vontade. O contrato é unha expresión de vontade nun texto, que logo de realizado pode ser interpretado de forma diferente polas partes. O problema trasládase ao xuíz quen terá a última palabra, estando a súa actividade regulada por unha serie de preceptos que deben presidir o seu labor, e das cales non pode apartarse.
Ineficacia dos contratos: Nulidade, anulabilidade, rescisión, revogación e resolución
A acción de nulidade non prescribe nunca e poden exercela non soa as partes intervinientes, senón tamén aqueles terceiros que resultan prexudicados polo acto nulo.
Contratos unilaterais e bilaterais
Cando nun contrato bilateral existen obrigacións que impliquen a transferencia dunha cousa, se está destrúese por caso fortuíto ou forza maior é necesario poder establecer quen debe de sufrir a perda. A cousa sempre perece para o acredor (nos contratos translativos de dominio o acredor é o dono; mentres nos contratos translativos de uso, o acredor á restitución é o dono e a cousa perece para el).
Contratos principais e accesorios
A regra de que o accesorio segue a sorte do principal, sofre en certos casos excepcións, porque non podería existir o contrato accesorio, sen que previamente non se constituíse o principal; con todo, o Dereito preséntanos casos que pode haber fianza, peza ou hipoteca, sen que haxa aínda unha obrigación principal, como ocorre cando se garanten obrigacións futuras ou condicionais.
O que principalmente caracteriza aos contratos aleatorios:
É importante sinalar que o Dicionario da lingua española, define ao termo aleatorio, do latín "aleatorius" o cal significa, propio do xogo de dados, adx. Pertencente ou relativo ao xogo de azar.
Principais Contratos
{| width="95%" align="center"
Indonesia
Medio ambiente
miniatura|[[Parque Nacional de Ujung Kulon, sitio nomeado Patrimonio da humanidade pola UNESCO en 1991.]] A grande e crecente poboación de Indonesia xunto coa rápida industrialización presentan graves problemas ambientais, que a miúdo contan cunha prioridade baixa debido os altos niveis de pobreza. Entre os principais problemas ambientais atópanse a deforestación en grande escala (na súa maior parte ilegal), a produción de smog, a sobreexplotación dos recursos mariños e os problemas ambientais asociados coa rápida urbanización e o desenvolvemento económico, en particular a contaminación do aire, a conxestión vehicular, o manexo de desperdicios, a dispoñibilidade de auga potable e o manexo das augas residuais. A destrución dos hábitats naturais ameaza a supervivencia dos indíxenas e de varias especies endémicas, incluíndo 140 especies de mamíferos identificadas pola Unión Internacional para a Conservación da Natureza ( UICN) como especies ameazadas, e quince especies identificadas como en perigo de extinción, entre as que se atopa o orangután de Sumatra.
Economía
O país conta con extensos recursos naturais como petróleo, gas natural, cobre e ouro. A súa agricultura produce principalmente arroz, té, café, especias e goma. Tamén son moi importantes as madeiras tropicais, das que Indonesia é un gran produtor e exportador. Desgraciadamente, gran parte da talla non está controlada, coas consecuencias que iso carrexa.
Denver Nuggets
Galardóns individuais
MVP da Tempada da NBA
Primeiro Equipo All-NBA
Here She Comes Now/Venus in Furs
A versión de Nirvana apareceu posteriormente no álbum tributo Heaven & Hell - A Tribute to The Velvet Underground (Volume One), e no box set With the Lights Out.
The Walk
O sinxelo acadou o posto 12 nas listas británicas, converténdose no maior éxito de The Cure ata ese momento.
Río Deo
O Deo é un río troiteiro acoutado para a pesca. O Coto Vilarraso é a parte do río que vai dende o límite entre os concellos de Aranga e Curtis, dende a Ponte de Cencasas en Curtis ata a xuntanza do Deo co Mandeo na ponte da Castellana. Son uns 6,4 km.
Código de Comercio de 1885
O Código de 1885
Para a elaboración deste novo Código de Comercio, chegaron a constituírse ata sete comisións especializadas na materia e finalmente, reinando Afonso XII, publicouse o Real Decreto de 22 de agosto de 1885, polo que entraba en vigor o novo Código de Comercio.
Luigi Fagioli
Traxectoria
Un moi confiado Fagioli a miúdo mostraba un temperamento fogoso e tomaba represalias contra os demais pilotos na pista cando sentía que fixeran algo mal. Ademais, con frecuencia arriscabase máis que os demais, e como tal desenvolveu unha reputación algo negativa logo de ter varios accidentes significativos. Con todo, o seu talento era considerable, e para a tempada de 1934 foi fichado por Mercedes para pilotar un dos Frechas de Prata co brillante Hermann Lang como o seu xefe de mecánicos. A medida resultou exitosa para Fagioli pero a súa relación co alemán e cos compañeiros de equipo foi extremadamente difícil. Na súa primeira carreira con Mercedes, cando dominaba un dos seus coches, un furioso Fagioli abandonou o seu vehículo logo de recibir ordes do director do equipo Alfred Neubauer para permanecer no segundo lugar e permitir que outro piloto de Mercedes Manfred von Brauchitsch puidera gañar. A pesar dos problemas, Fagioli seguiu sendo parte do equipo alemán, gañando a súa segunda Coppa Acerbo consecutiva e xunto con Rudolf Caracciola, pilotou un Mercedes W25A para conseguir o seu segundo título no Gran Premio de Italia. Logo disto, Fagioli logoru o primeiro lugar no Gran Premio de España no Circuíto de Lasarte.
Código de Comercio de 1885
Estrutura
Este Código de Comercio sufriu varias modificacións desde a súa entrada en vigor atendendo as necesidades do momento. Por mor disto, asistimos a un proceso de descodificación que propiciou a aparición de leis que suplen algúns artigos do Código. Desde xeito, no ano 2014 derogouse o Libro Terceiro sobre o Comercio marítimo coa aprobación da Lei de Navegación Marítima. .
Penélope (cráter)
Penélope é un prominente cráter de impacto da lúa de Saturno, Tetis. Ten 207,5 km de diámetro, sendo só máis grandes (en Tetis) os cráteres Odiseo, Telemus e Melanthius ;situado nas coordenadas 10,8° S 249,2° O, o que sitúa este cráter no hemisferio de cola (de retagarda). O seu nome procede do nome da muller do heroe Odiseo da mitoloxía grega que aparece na Odisea.
Pobo hawaiano
Poboación
Na época da chegada de James Cook en 1778, a súa poboación estimouse entre as 250 000 e as 800 000 persoas. No primeiro século despois do contacto, os nativos hawaianos case desapareceron por mor das doenzas introducidas nas illas, xa que non tiñan defensas contra a gripe, a varíola, o xarampón ou a tose ferina. O censo de 1900 dos Estados Unidos identificou 37 656 residentes como total ou parcialmente nativos hawaianos. O censo de 2000 identificou 283 430 residentes nativos hawaianos, amosando unha gran tendencia de crecemento dende a anexión como estado en 1898.
Felix Bloch
Traxectoria
Naceu nunha familia de orixe xudía. Estudou na Escola Politécnica Federal de Zúric (Eidgenössische Technische Hochschule Zürich) da Universidade de Zúric. Aínda que iniciou estudos en Enxeñería, pronto cambiou aos estudos de Física. Graduado en 1927, proseguiu os seus estudos de Física na Universidade de Leipzig, doutorándose en 1928. Permaneceu en Alemaña, onde estudou xunto a Werner Heisenberg, Wolfgang Pauli, Niels Bohr e Enrico Fermi.
Historia de España
Idade de ferro
No século IX a. C. pobos celtas procedentes de Europa central entran na península atravesando os Pireneos. Ata o século V a. C. non paran de chegar novos pobos celtas como: belones, perendones, sefes, lugones e belgas.
The Horrible Truth About Burma
Cancións extra na remasterización de 2008
O vinilo ven cun 12" extra 12" con dous temas por cara. O CD engade esas cancións ao final do álbum.
Historia de España
Dominio árabe
Al-Andalus coincidiu con a Convivencia, unha era de relativa tolerancia relixiosa, e coa idade de ouro da cultura xudía na península ibérica.
Carlos I
En 1521 o levantamento comuneiro en Castela é sufocado en Villalar. En 1532 franceses, otománs e príncipes alemáns en desacordo coa Dieta de Ausburgo (Liga de Esmalcalda), rebélanse contra Carlos. Os turcos sitian Viena e os terzos españois levantan o asedio, logo, en 1535 Carlos toma Tunes, non podendo evitar a perda de Savoia ós franceses. En 1544 tivo lugar a paz de Crépy, pola que Francisco I se viu obrigado a rompe-la alianza con Solimán o Magnífico, emperador turco, e loitar pola unidade dos cristiáns.
Decadencia
Aínda así, neste século XVII, España dá ó mundo a mellor literatura no chamado Século de Ouro, con persoeiros como Francisco de Quevedo, Miguel de Cervantes, Luis de Góngora, Lope de Vega...
Filipe III
1609, Tregua dos doce Anos: recoñécese a independencia dos Países Baixos. Expulsión dos mouriscos.
Os Borbóns e o século XVIII
Debido ó leve atraso mental deste rei e da súa esposa, a portuguesa Bárbara de Braganza, o país foi dirixido polo primeiro ministro, o marqués da Ensenada e o Secretario de Estado José de Carvajal y Lancaster. A política exterior foi de neutralidade total, abandonando o monopolio do comercio de escravos fronte ós ingleses. Durante o seu reinado 1746 - 1759, o marqués da Ensenada promoveu a fabricación de novos buques para armada. É unha etapa de estabilidade económica.
Carlos III
Guerras carlistas
En 1833, trala morte de Fernando VII e a proclamación como raíña de Isabel II, producíronse en distintos lugares levantamentos ultrarrealistas nos que se recoñecía como rei a Don Carlos (irmán de Fernando VII). Estas proclamacións dividiron os españois en dous bandos: os carlistas e os isabelinos, e deu orixe á primeira guerra carlista. Nela dirimíase quen debía reinar en España e tamén que sistema político debía prevalecer -liberalismo (isabelinos) ou absolutismo (carlistas)- e que organización territorial debía existir -centralismo ou foralismo-.
A terceira guerra carlista comezou en abril de 1872, e tivo un amplo apoio popular nas provincias vascas e Navarra e menor en Cataluña. Os carlistas ocuparon a case totalidade do territorio vasco e navarro coa excepción das capitais, e estableceron unha sólida administración que lles permitiu resistir ata a súa derrota definitiva en 1876.
Bienio reformista
O 10 de agosto de 1932 o xeneral Sanjurjo fracasou nun intento de golpe de Estado. O 9 de setembro aprobouse o Estatuto de Autonomía de Cataluña. ERC gañou as primeiras eleccións autonómicas (Francesc Maciá). O maior programa educativo da historia do país supuxo a construción de miles de novas escolas no rural, así como a contratación de centos de novos mestres de escola. A ensinanza estableceuse mixta e a materia de relixión optativa.
O paro non deixou de aumentar. Fracasou a Lei de Reforma Agraria. Insurrección de Casas Viejas. O goberno entrou en crise. A oposición de dereitas estaba representada polo Partido Radical de Lerroux e a patronal. A oposición de esquerda estaba representada pola CNT, que era a maior central sindical (máis dun millón de afiliados), grupos anarquistas e anarcosindicalistas e os comunistas do PCE.
Ditadura franquista
Francisco Franco concentrou na súa persoa todos os poderes do Estado, recibiu o nome de Caudillo de España e foi considerado o símbolo e encarnación da vontade da nación española. A doutrina oficial do réxime franquista baséase no programa da Falanxe. O franquismo defendeu tanto o catolicismo e a confesionalidade do Estado como o sometemento da vida política, social e cultural ás directrices da Igrexa católica. As relacións entre a Igrexa católica e o réxime franquista regularizáronse mediante a sinatura do Concordato de 1953. Nel Franco conseguía o recoñecemento polo papa do seu goberno e obtiña os privilexios da presentación de bispos e de poder entrar nas igrexas baixo palio. A cambio, a Igrexa obtiña: Potenciar o catolicismo; capacidade legal para adquirir, posuír e administrar toda clase de bens; restitución dunha parte dos bens eclesiásticos perdidos en pasadas desamortizacións; dereito a establecer seminarios; garantías de ensino da relixión católica; control da moral pública e competencia exclusiva da Igrexa en cuestións referidas ao matrimonio.
Ángel Álvarez Rego
Ángel Álvarez Rego, finado en Aranga o 26 de xuño de 1946, foi un guerrilleiro antifranquista galego.
The Sims 3
Saída ao mercado
Saíu en DVD para Microsoft Windows e en CD para Macintosh o 2 de xuño de 2009 en América do Norte, o 4 de xuño en Australia e o 5 de xuño en Europa. O xogo vendeu 1.400.000 exemplares na súa primeira semana de distribución. Existen versións tamén para iPhone, iPod Touch, Blackberry e para móbiles.
Características
The Sims 3 realizouse cos mesmos conceptos que os seus precursores: os xogadores controlan os Sims en varias actividades e forman relacións de xeito semellante á vida real. The Sims 3 como The Sims e The Sims 2, carecen dun obxectivo definido.
Creación de Sims
O terceiro deslizador fai referencia á musculatura, facendo máis ou menos marcados os abdominais e os músculos do corpo. O cuarto deslizador é exclusivo das sims mulleres e define o tamaño e exuberancia ou non dos seus peitos. Cabe sinalar que estes deslizadores están dispoñibles para adolescente, xove adulto e adulto. Os demais grupos de idade só teñen dispoñibles algúns destes deslizadores ou ningún no caso dos cativos.
Xogo no barrio
A diferenza de entregas anteriores, as casas e os barrios están nun mapa continuo de toda a cidade sen cargas intermedias. O xogo inclúe unha función opcional chamada "Historia de progresión", que permite a tódolos sims non controlados polo xogador no barrio vivir de forma autónoma, crecer, casar, ter os seus empregos e ascensos, ter fillos, construír o seu soño ou comprar unha casa, e así sucesivamente; é dicir, que aínda que non o controle o xogador, as súas vidas se seguirán desenvolvendo paralelamente ás da familia xogable.
Thryonomyidae
Thryonomyidae son unha familia de roedores que na actualidade só ten un representante vivo, o xénero Thryonomys. O xénero, aínda hoxe existente, vive en toda África subsahariana, pero as especies prehistóricas estendéronse ata o norte de África, península de Arabia e incluso o que hoxe é o Paquistán.
The Sims 3
Desenvolvemento
Na presentación da expansión, The Sims 2: FreeTime, os produtores advertiron aos fans da saga que The Sims 3 estaban máis cerca do que parece. Nesta expansión, hai un "Ovo de pascua" (easter egg) onde un dos produtores de The Sims (Rod Humble) aparece no terreo onde se xoga e dálle un regalo ao sim en uso que contén un videoxogo chamado The Sims 3 no que aparecen sims camiñando polo barrio sen restricións, ademais do creador de sims e como amoblar as casas.
The Sims 3: Outdoor Living Stuff
Características: constrúe un lugar perfecto ao ar libre, con mobiliario elegante, electrónica de exteriores e acolledoras fachos e fogueiras. Proporciona varias bañeiras de deseño exclusivo nas que os sims poderán relaxarse coas súas amizades ou poñerse románticos con alguén especial. Elixe entre dous novos estilos: "Terraza xardín" inclúe elegantes elementos de ferro forxado, mentres que "Atardecer en Veranda" transmite toda a calidez dos contornos abertos. Pçodense vestir os Sims con diversos atuendos de corte chic pero informal para que pasen un gran día baixo o sol ou unha relaxante velada baixo as estrelas.
Inquisición española
miniatura|San Domingos presidindo un auto de fe ([[1475).]]A Inquisición española ou tamén coñecida como Tribunal do Santo Oficio da Inquisición actuou baixo o control dos reis de España de 1478 ata 1834. Esta Inquisición foi o resultado da expansión dos cristiáns fronte aos musulmáns, e a política de conversión de xudeus e musulmáns da península ao catolicismo. A Inquisición foi un importante instrumento na política chamada limpeza de sangue contra os descendentes de xudeus e musulmáns convertidos.
Contexto
Durante a Idade Media, produciuse unha cohesión relativamente pacífica -aínda que non exenta de incidentes- entre cristiáns, xudeus e musulmáns, nos reinos peninsulares. Había unha longa tradición de servizo á Coroa de Aragón por parte dos xudeus. O pai de Fernando, Xoán II de Aragón, nomeou a Abiathar Crescas, un xudeu, astrónomo da Corte. Os xudeus ocupaban moitos postos importantes, tanto relixiosos como políticos. Castela incluso tiña un rabino inoficial, un xudeu practicante.
Modo de actuación
A inquisición, como unha corte relixiosa, era operada por autoridades da Igrexa. Pero se unha persoa fose considerada herexe, a punición era entregada ás autoridades seculares, pois "a igrexa non derramaba sangue". A tortura frecuentemente era usada como modo de penitencia. As punicións variaban da vergoña pública (obrigar o uso do sambenito, unha roupa de penitente) ata ser queimado en praza pública. A morte polo garrote era usada para os arrepentidos. Esas punicións facíanse en cerimonias públicas, chamadas autos de fe. Algunhas persoas acusaban outras por vinganza, ou para obter recompensas da Coroa. A propia Coroa Española beneficiábase, ao desapropiar os bens dos conversos.
A Inquisición tamén foi instalada nos vicerreinados americanos, pero foi abolida logo da secesión.
Análise de requisitos
Análise de requisitos é o estudo das características que o sistema deberá ter para atender ás necesidades e expectativas do cliente.
Kosmos 634
Kosmos 634 (Космос 634 en ruso), tamén denominado DS-P1-Yu Nº 69, foi un satélite artificial soviético lanzado o 5 de marzo de 1974 mediante un foguete Kosmos 2I desde o cosmódromo de Plesetsk.
Edward Mills Purcell
Investigacións científicas
Interesado en astronomía detectou as microondas emitidas polo hidróxeno no medio interestelar, radiación que permitiu aos astrónomos localizar as nubes de hidróxeno das galaxias e medir a rotación da Vía Láctea. Xunto a Norman Foster Ramsey enunciou a violación da simetría CP da física de partículas.
Rawalpindi
Nun lugar de antigo poboamento, foi precisamente no tempo da construción da capital paquistaní despois da independencia cando Rawalpindi experimentou un gran crecemento, coma capital provisional (1957-1969) e polos moitos postos de traballo que a devandita construción xerou.
Hoxe é un importante centro militar e industrial de preto de dous millóns habitantes conurbado con Islamabad nunha aglomeración que conta con arredor de catro millóns.
Miguel Fidalgo
Co nome de Miguel Fidalgo podemos referirnos a:
Karl Kaimba Arantes
Traxectoria
Karl formouse no Stade Rennais francés até 2008, momento en que estivo a proba no Atlético de Madrid, pero finalmente foi contratado polo Deportivo da Coruña. Na tempada 2010–11 debutou co Deportivo B en Segunda División B.
Xogos Olímpicos de 2004
As súas mascotas oficiais foron Atenea (Αθηνα) e Febo (Φοίβος), chamados así en hora da deusa Atenea e do seu irmán Apolo, antigos protectores da cidade.
Illa de Adonara
Economía
A economía baséase principalmente na "Agricultura (arroz, millo, coco) e a pesca. A cidade principal é Sagu, situada na costa norte.
Baltimore
Xeografía
Baltimore está case completamente rodeada polo condado de Baltimore, tan só polo sur limita co condado Anne Arundel.
Irmandamentos
<br style='clear: both;'/>
Chlamydomonas reinhardtii
Organismo modelo
Coñécense moitos mutantes de C. reinhardtii. Estes mutantes son ferramentas útiles para estudar diversos procesos biolóxicos, como a motilidade flaxelar, a fotosíntese, e a síntese de proteínas. Como esta especie, e outras especies de Chlamydomonas, son normalmente haploides, os efectos das mutacións poden verse inmediatamente sen ter que facer máis cruzamentos.
Evolución
Segundo unha hipótese frecuentemente citada, a reprodución sexual (a diferenza da asexual) é mantida adaptativamente en ambientes favorables porque reduce a carga mutacional ao combinar mutacións deletéreas de diferentes liñas de descendencia e incrementa a fitness media. Porén, nun estudo experimental a longo prazo con C. reinhardtii, as probas obtidas contradín esa hipótese. Nas poboacións sexuais, non se atopou que houbese eliminación de mutacións e non se viu que se incrementase a fitness.
Partido dos Traballadores Noruegueses
En 1919 ingresou na Comintern, foi o único partido socialdemócrata en entrar na Internacional Comunista, o cal provocou a marcha dunha parte da militancia que formou o Partido Socialdemócrata dos Traballadores de Noruega. En 1923 o DNA deixou a Internacional Comunista o que supuxo a escisión dos comunistas que formaron o Partido Comunista de Noruega e en 1927 os socialdemócratas reunificáronse co Partido dos Traballadores.
Enrique González Luaces
Traxectoria
Estudou Medicina na Universidade de Santiago de Compostela, obtendo a licenciatura en 1908 e o doutoramento en 1913. Exerceu de médico titular de asistencia pública na localidade leonesa de Pajares de los Oteros, onde coñeceu a Consuelo Fernández Llamazales-Santos, propietaria de viñedos, coa que casou tempo despois.
Historia de Roma
Caput Mundi
No século III a ameaza dos pobos bárbaros leva a arrodeares o completo organismo urbano imperial co novo cinto das murallas de Aureliano (273dC, 19 km). Ademais constrúense os últimos grandes edificios dun imperio xa en decadencia: as Termas de Caracala e de Diocleciano e a Basílica de Maxencio (ou Constantino, 307-312 ) no Foro, espléndido final da arquitectura romana antiga que anuncia o desenvolvemento dun tipo fundamental (lamentablemente non no aspecto construtivo de bóvedas de argamasa) no seguinte período da historia da cidade, a basílica cristiá.